Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 65/11)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„LA MANCHA“

PDO-ES-A0045-AM03

Datum obvestila: 18. 11. 2020

OPIS ODOBRENIH SPREMEMB IN RAZLOGI ZANJE

1. Sprememba najmanjšega deleža dejanskega alkohola za bela in rosé vina ter določitev najmanjšega deleža dejanskega alkohola za biser vina (oddelek 2.1 specifikacije proizvoda in točka 2.1 enotnega dokumenta)

Opis in razlogi

Najmanjši delež dejanskega alkohola v belih in rosé vinih se poveča na 9 %, najmanjši delež dejanskega alkohola v biser vinih pa je izrecno določen.

Potrošniki danes želijo vina z večjim ostankom sladkorja, zato ta vrsta vina potrebuje manjši delež dejanskega alkohola, da lahko doseže zahtevani ostanek sladkorja.

Prav tako je določeno, da najmanjši delež dejanskega alkohola v belih, rosé in rdečih vinih velja tudi za biser vina.

Vrsta spremembe: standardna

Ta sprememba prilagaja analitske parametre, vendar ne prinaša bistvenih sprememb zaščitenega proizvoda, ki ohranja lastnosti in profil, opisan v povezavi, ki izhajajo iz medsebojnega vpliva med naravnimi in človeškimi dejavniki. Ta sprememba zato ne spada v nobeno od kategorij iz člena 14(1) Uredbe (EU) 2019/33.

2. Prilagoditev vsebnosti žveplovega dioksida in terminologije analitskih parametrov za ostanek sladkorja in vsebnost hlapnih kislin veljavnim pravilom (oddelek 2.1 specifikacije in točka 2.1 enotnega dokumenta)

Opis in razlogi

Analitski parameter „ostanki sladkorja“ je bil preimenovan v „skupni sladkor, izražen kot glukoza in fruktoza“, v skladu s členom 20 Izvedbene uredbe Komisije (EU) 2019/34 z dne 17. oktobra 2018, ki določa vsebnost skupnih sladkorjev, izraženih kot fruktoza in glukoza.

Upoštevajte tudi, da se vsebnost hlapnih kislin izraža kot ocetna kislina.

Člen 20 Izvedbene uredbe (EU) 2019/34 prav tako določa vsebnost žveplovega dioksida kot analitski parameter, ki ga je treba določiti, zato se ta parameter doda za peneče vino. Za vina iz oddelkov 2.1.4, 2.1.5 in 2.1.6 so mejne vrednosti določene v skladu z delom B Priloge I k Delegirani uredbi Komisije (EU) 2019/934 z dne 12. marca 2019.

Vrsta spremembe: standardna

Ta sprememba prilagaja terminologijo, uporabljeno za fizikalno-kemijske lastnosti, vendar ne prinaša sprememb končnega proizvoda, ki ohranja lastnosti in profil, opisan v povezavi, ki izhajajo iz medsebojnega vpliva med naravnimi in človeškimi dejavniki. Ta sprememba zato ne spada v nobeno od kategorij iz člena 14(1) Uredbe (EU) 2019/33.

3. Ponovna opredelitev organoleptičnih lastnosti (oddelek 2.2 specifikacije in točka 2.2 enotnega dokumenta)

Opis in razlogi

Izvajanje standarda UNE-EN-ISO 17065 pri preverjanju specifikacije zahteva spremembo organoleptičnega opisa zajetih vin, tako da se njihove lastnosti lahko povežejo z deskriptorji, ki jih lahko oceni komisija za senzorične lastnosti, ki izpolnjuje merila, določena v standardu UNE-EN-ISO 17025.

Vrsta spremembe: standardna

Ta sprememba je prilagoditev organoleptičnih lastnosti, tako da jih je mogoče bolje oceniti v senzorični analizi. Ne prinaša bistvenih sprememb končnega proizvoda, ki ohranja lastnosti in profil, opisan v povezavi, kot rezultat medsebojnega vpliva med okoljskimi in človeškimi dejavniki. Zato se šteje, da ta sprememba ne spada v nobeno od kategorij iz člena 14(1) Uredbe (EU) 2019/33.

4. Sklicevanje na predpise se posodobi (oddelek 3.2.5 specifikacije in točka 3.2.5 enotnega dokumenta)

Opis in razlogi

Pravni okvir je bil posodobljen z veljavno uredbo, vključen pa je tudi sklic na Uredbo (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov.

Vrsta spremembe: standardna

Ta sprememba je posodobitev. Zato se šteje, da ta sprememba ne spada v nobeno od kategorij iz člena 14(1) Uredbe (EU) 2019/33.

5. Pojasnilo glede predelovalnih kleti in mest pridelave (oddelek 4 specifikacije in točka 4 enotnega dokumenta)

Opis in razlogi

Zadnji odstavek določa, da bodo vina pridelana v kleteh na območju pridelave ZOP „La Mancha“ in pridelana z uporabo grozdja s parcel, navedenih v medpanožnem registru vinogradov, da se ovržejo dvomi o lokaciji predelovalnih kleti ter izboljšata nadzor in sledljivost mest pridelave.

Vrsta spremembe: standardna

Besedilo odstavka se je pravkar izboljšalo, vendar samo območje ni bilo spremenjeno. Zato se šteje, da ta sprememba ne spada v nobeno od kategorij iz člena 14(1) Uredbe (EU) 2019/33.

6. Dodatek sort moscatel de Alejandría in garnacha tintorera (oddelek 6 specifikacije in točka 6 enotnega dokumenta)

Opis in razlogi

Specifikaciji sta dodani bela sorta moscatel de Alejandría in rdeča sorta garnacha tintorera. Bela sorta moscatel de Alejandría je značilno sredozemska. Zaradi aromatičnih lastnosti in vsebnosti sladkorja je primerna za proizvodnjo vin „La Mancha“. Za to območje je primerna tudi rdeča sorta garnacha tintorera, kar potrjuje obstoj na tisoče hektarov te sorte na našem pridelovalnem območju. Po preverjanju njegovega potenciala za proizvodnjo kakovostnih vin in skladnosti z zahtevami specifikacije za ZOP „La Mancha“ se je na podlagi več ocenjenih vzorcev to medpanožno združenje odločilo, da ga vključi v specifikacijo.

Tako belo vino, pridelano (v celoti ali delno) s sorto moscatel de Alejandría, kot tudi rdeče vino, pridelano (v celoti ali delno) s sorto garnacha tintorera, sta dobro uveljavljena proizvoda na tem pridelovalnem območju. Namen te spremembe je torej vključiti sorte, ki se na tem območju že nekaj časa gojijo, v specifikacijo proizvoda.

Vrsta spremembe: standardna

Ta sprememba omogoča pridelavo enakih vrst vina z enakimi lastnostmi, kot jih ima zaščiteni proizvod. Zato se šteje, da ta sprememba ne spada v nobeno od kategorij iz člena 14(1) Uredbe (EU) 2019/33.

7. Preoblikovanje veljavnih zahtev v več odstavkih (oddelek 8 specifikacije, ne vpliva na enotni dokument)

Opis in razlogi

Odstavek 1: Oddelek je bil preoblikovan, da se izrecneje navede, da mora stekleničenje, ki ga opravijo kleti znotraj in zunaj proizvodnega območja ter ki je vpisano v ustrezni register ZOP „La Mancha“, biti v skladu z zahtevami za stekleničenje in preverljivo sledljivostjo vin „La Mancha“. Poleg tega mora vsako vino, dano v promet z ZOP „La Mancha“, imeti svojo sekundarno etiketo ali žig z jamstvom, ki ga je izdalo omenjeno medpanožno združenje.

Odstavek 2: Zmogljivost stekleničenja je razširjena tako, da vključuje plastenke iz PET (samo v plastenke z 18,7 cl in izključno za letalske družbe in tiste ustanove, v katerih je uporaba stekla prepovedana), da se upoštevajo predpisi o varnosti v letalstvu in javnih ustanovah.

Odstavek 3: Odstotek, potreben za uporabo imena določene posamezne sorte vinske trte, je posodobljen na 85 %. Ta je usklajen z veljavno zakonodajo (člen 50(1)(a)(i) Delegirane uredbe Komisije (EU) 2019/33 z dne 17. oktobra 2018, ki dopolnjuje Uredbo (EU) št. 1308/2013).

Posodobljeni so tudi sklici na predpise o veljavnih standardih.

Vrsta spremembe: standardna

Ta sprememba je preoblikovanje in posodobitev. Zato se šteje, da ta sprememba ne spada v nobeno od kategorij iz člena 14(1) Uredbe (EU) 2019/33.

8. Posodobitev regulativnih virov (oddelek 9.2 specifikacije, ne vpliva na enotni dokument)

Opis in razlogi

V odstavkih 3 in 9 se sklicevanje na razveljavljene uredbe nadomesti s sklicevanjem na veljavne uredbe.

Vrsta spremembe: standardna

Ta sprememba je posodobitev. Zato se šteje, da ta sprememba ne spada v nobeno od kategorij iz člena 14(1) Uredbe (EU) 2019/33.

ENOTNI DOKUMENT

1. Ime za registracijo

La Mancha

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

5. Kakovostno peneče vino

8. Biser vino

4. Opis vina

Bela in rosé vina, mlada in tradicionalna vina ter bela vina iz hrastovih sodov

Majhen delež alkohola. Bela vina so zelenkaste do rumene barve, skoraj zlate. So iskrena in sadna s primarnimi aromami, rahlo kisla in uravnotežena.

Če so preživela dlje časa v sodih, je njihova barva rumene do zlate ali slamnate barve, s praženimi odtenki na vaniljevi podlagi ter dolgimi hrastovimi in sadnimi notami.

Vina rosé se razlikujejo po barvi, in sicer od rožnate do nežno rdečkaste, z drznimi, sadnimi in/ali cvetličnimi aromami. So rahlo kisla, uravnotežena in imajo saden okus.

Vina, ki vrejo v sodih, imajo arome in pookus, ki spominjajo na sod.

* Najvišja vsebnost hlapnih kislin mladih vin: 8,33 meq/l

* Najvišja vsebnost sulfitov: 190 mg/l, pri čemer je sladkor > 5 g/l (razen vin iz hrastovih sodov) Splošne analitske lastnosti Največji delež skupnega alkohola (v vol. %) Najmanjši delež skupnega alkohola (v vol. %) 9 Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 10 Najvišja vsebnost skupnega žveplovega dioksida (v miligramih na liter) 140

Mlada in tradicionalna rdeča vina ter rdeča vina iz hrastovih sodov

Vina vijoličasto rdeče barve do barve granatnega jabolka so iskrena, sadna, s primarnimi aromami. Po okusu so tanična, z uravnoteženim alkoholom in kislinami, dolga in sadna.

Vina, ki so preživela dlje časa v sodih, imajo barvo granatnega jabolka do rubinasto barvo. So iskrena, sadna, s primarnimi in vaniljevimi aromami. Okus v ustih je dolg in uravnotežen z vaniljevimi zaznavami.

Z nadaljnjim staranjem imajo lahko vina opečnate ali oranžne odtenke. So dolga in medena. V ustih so gladka, skladna, izrazita in strukturirana.

Pri vinih, ki vrejo v sodu, slednji zagotavlja arome in pookus.

* Najvišja vsebnost hlapnih kislin mladih vin: 8,33 meq/l

* Najvišja vsebnost sulfitov: 180 mg/l kjer je sladkor > 5 g/l (razen vin iz hrastovih sodov)

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11,5 Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 10 Najvišja vsebnost skupnega žveplovega dioksida (v miligramih na liter) 130

Naravno sladka tradicionalna vina

Bela vina so skladna s suhimi vini, rdeča vina pa so granatne rdeče do rjavkasto rumene barve. Intenzivno aromatična, spominjajo na sadje in/ali džeme, so uravnotežena in polnega telesa.

* Vrednost največjega deleža skupnega alkohola je znotraj zakonskih omejitev v skladu z ustrezno zakonodajo EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 13 Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 20 Najvišja vsebnost skupnega žveplovega dioksida (v miligramih na liter) 250

Belo in rdeče vino, imenovano „crianza“, „reserva“ in „gran reserva“

Bela vina so slamnato do zlate barve z različno intenzivnostjo, odvisno od starosti. Lesnate in pražene arome. Uravnotežena.

Rdeča vina so granatno rdeče do opečnate barve, odvisno od starosti. S starostjo se arome iz sadnih spremenijo v lesnate in/ali pražene. V ustih so uravnotežena in so polnega telesa.

* Vrednost največjega deleža skupnega alkohola je znotraj zakonskih omejitev v skladu z ustrezno zakonodajo EU.

** Najmanjši volumenski delež dejanskega alkohola je določen v specifikaciji, odvisno od tega, ali gre za belo ali rdeče vino.

*** Spodnje meje vsebnosti hlapnih kislin, odvisno od stopnje in dolžine staranja.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 20 Najvišja vsebnost skupnega žveplovega dioksida (v miligramih na liter) 150

Kakovostno peneče vino

Peneča bela vina se po odtenku razlikujejo od bledega do zlatega in sijočega, medtem ko so odtenki v vinih rosé bledo rožnati. Mehurčki so majhni in obstojni.

Aroma je čista in sadna.

Po okusu so široka in uravnotežena.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 11,66 Najvišja vsebnost skupnega žveplovega dioksida (v miligramih na liter)

Biser vino

Biser vina so lahko bela vina z različnimi rumenimi odtenki, vina rosé z različnimi odtenki rožnate barve in rdeča vina z vijolično rdečo barvo.

Po vonju imajo bela vina sadne arome, rosé in rdeča vina pa intenzivne arome, ki spominjajo na rdeče sadje.

So široka in uravnotežena vina s sadnim pookusom in izrazito prisotnostjo ogljikovega dioksida.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4 grami na liter, izraženi kot vinska kislina Najvišja vsebnost hlapnih kislin (v miliekvivalentih na liter) 10 Najvišja vsebnost skupnega žveplovega dioksida (v miligramih na liter)

5. Enološki postopki

(a) Posebni enološki postopki

Posebni enološki postopek

Bela, rosé in rdeča vina, zajeta s to ZOP, so pridelana izključno iz dovoljenih sort. Mešanje belih in rdečih sort ni dovoljeno.

Najvišja stopnja pretvorbe je 74 litrov vina na vsakih 100 kilogramov trganega grozdja.

Bela in rosé vina so pridelana z drozganjem grozdov ter se statično ali dinamično odcedijo. Za ekstrakcijo arom in barv jih je mogoče predhodno macerirati, pri čemer mošt vre pri temperaturi največ 22 °C.

Rdeča vina morajo vreti s kožicami vsaj 3 dni pri temperaturi do največ 28 °C.

(b) Največji donosi

Vinogradi s trsi kotlaste oblike

10 000 kilogramov grozdja na hektar

Vinogradi s trsi kotlaste oblike

74 hektolitrov na hektar

Vinogradi z brajdami

13 000 kilogramov grozdja na hektar

Vinogradi z brajdami

96,2 hektolitra na hektar

6. Razmejeno geografsko območje

Manča je naravna in zgodovinska regija, ki se nahaja v avtonomni skupnosti Kastilja - Manča, v središču Španije. Pokriva severni del province Albacete, južni in jugozahodni del province Ciudad Real, vzhodni del province Toledo in jugozahodni del province Cuenca.

7. Glavne sorte vinske trte

AIRÉN

BOBAL

CABERNET SAUVIGNON

RDEČI GRENACHE

MACABEO – VIURA

SYRAH

TEMPRANILLO – CENCIBEL

VERDEJO

8. Opis povezave

Vino

Sestava tal ravnine pokrajine Manča je produkt miocenske sedimentacije apnenca, laporja in peska, ki daje zemlji rjavo ali rdečkasto rjavo barvo.

Zaradi velike količine apnenčastih tal v pokrajini Manča je območje idealno za pridelavo polnih rdečih vin, primernih za zorenje, peščeni apnenec pa daje vinu prijetno moč.

Pomanjkanje padavin (300 do 350 mm na leto) in velika izpostavljenost sončni svetlobi (3 000 ur sonca) dajeta močno obarvana vina, pri katerih je aromatična intenzivnost očitno povečana.

Povprečni donos vinogradov je majhen, kar tudi pripomore k odličnemu ravnotežju vin.

Biser vino

Skrajno celinsko podnebje, sestava rdečkasto rjavih tal in visoke temperature v biser vinih ustvarjajo sadne arome in odtenke. Vina, opisana v oddelku o vinu, se uporabljajo za proizvodnjo teh vin. Vsebina tega oddelka zato velja tudi za ta vina.

Kakovostna peneča vina

Geografsko okolje omogoča gojenje sort, določenih v specifikaciji, ki dajejo vinom širino in uravnoteženost. Podobno pomanjkanje padavin in ur sončne svetlobe ustvarja delež naravnega alkohola, kar omogoča proizvodnjo vin z določenimi stopnjami deleža naravnega alkohola. Za proizvodnjo penečih vin se vina, navedena v oddelku o vinu, uporabljajo kot osnovno vino. Vsebina tega oddelka zato velja tudi za peneča vina.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja.

Vrsta dodatnega pogoja:

dodatne določbe o označevanju.

Opis pogoja:

Za poimenovanje določene posamezne sorte vinske trte mora biti vsaj 86 % uporabljenega grozdja te sorte, kar mora biti zabeleženo v evidenci kleti.

Za kakovostna peneča vina z ZOP „La Mancha“ se lahko na etiketah uporabljata izraza „premium“ in „reserva“.

Povezava na specifikacijo proizvoda

http://pagina.jccm.es/agricul/paginas/comercial-industrial/consejos_new/pliegos/Mod_PC_La_Mancha_20200731_MP_I.pdf.

(1) UL L 9, 11.1.2019, str. 2.